Primorska, zahodna tretjina slovenskega ozemlja, je z Rapalsko pogodbo (1920) pripadla Kraljevini Italiji kot eni od zmagovalk. Italijanske oblasti so takoj pričele s politiko poitalijančevanja. Slovenci so se kmalu po koncu vojne začeli spopadati z Nemško republiko Avstrijo za svojo severno etnično mejo. Rudolf Maister je že leta 1918 uspešno zagotovil priključitev Maribora in pretežno slovenskega zaledja Jugoslaviji, na Koroškem pa je bilo zasedenega le malo ozemlja. Nazadnje je bil spor na večini s Slovenci poseljene Koroške odločen s plebiscitom, v katerem se je večina prebivalstva opredelila za avstrijsko državo. Avgusta 1919 je jugoslovanska vojska zasedla Prekmurje, ki je bilo pred tem del Madžarske.